युद्धको अन्त भएपछि मैले दक्षिणी आयरल्याण्डमा गएर २ वर्ष अग्रगामी सेवा गरें। इङ्‌गल्यान्डभन्दा आयरल्याण्ड निकै फरक छ भन्ने कुराको हामीले हेक्का राखेनौं। हामीले घरघरमा गएर ‘हामी मिसनरी हौं’ भनेर डेरा माग्ज्थ्यौं अनि बाटोमा हिंड्‌ने मानिसहरूलाई पत्रिका दिन्थ्यौं। क्याथोलिकहरूको देशमा गएर यसरी सोध्ने हामी कत्ति मूर्ख! एक जना मान्छेले हामीलाई धम्क्याउँदै आक्रमण गर्दा मैले प्रहरीलाई उजुरी गरेको थिएँ। तिनले यसो भनेका थिए: “तिमी के चाहन्छौ?” हामीले पादरीहरूसित कत्ति धेरै शक्ति छ भन्ने कुराको कल्पनासमेत गरेका थिएनौं। कसैले हाम्रा साहित्यहरू स्वीकारेमा पादरीहरूले तिनीहरूको जागिर खोसिदिन्थे अनि हामीलाई पनि घरबाट जबरजस्ती निकाल्न लगाउँथे।
